stanford-oval/wikipedia huggingface dataset:
StoneToss

StoneTossin logo
StoneToss on netissä julkaistava radikaali antisemitistinen sarjakuva ja sen tekijän käyttämä pseudonyymi.
StoneToss-nimimerkki ja sillä tehty sarjakuva perustettiin vuonna 2017. Tulevina vuosina sen suosio kasvoi äärioikeistolaisten lukijoiden keskuudessa. Sarjakuvassa on usein käytetty antisemitistisiä, rasistisia sekä seksuaali- ja sukupuolivähemmistöjä halventavia teemoja. Värikkäiksi ja yksinkertaisiksi kuvailtuja sarjakuvia on kritisoitu holokaustin kiistämisestä. Sarjakuvissa on esiintynyt muun muassa pikkulapsen verta juova juutalainen. Muita teemoja ovat olleet transsukupuolisten henkilöiden itsemurhat, joita on käsitelty ilakoivaan sävyyn. Julkaisussa on myös esitetty juutalaisten salaliiton edistäneen QAnon-uskomusten leviämistä. Global Internet Forum to Counter Terrorismin tutkimukseen keskittyvä haara luonnehti StoneTossia "kryptonatsiksi", joka pyrki tekemään uusnatsien näkökulmista suuren yleisön silmissä hyväksyttävämpiä. StoneToss on kiistänyt olevansa uusnatsi. Anti-Defamation League kritisoi vuonna 2021 sarjakuvassa esitettyä antisemitististä väkivaltaa ja luonnehti StoneTossia äärioikeistolaiseksi kuvittajaksi. StoneToss on julkaissut sarjakuvia omilla nettisivuillaan ja sosiaalisen median alustoilla. Vuonna 2021 Counter Extremism Project syytti Facebookia ja Instagramia kyvyttömyydestä tai haluttomuudesta reagoida tehokkaasti vihapuheeseen ja antisemitismiin, koska alustat olivat mahdollistaneet StoneTossille "valtavan" lukijakunnan. Tuolloin StoneTossilla oli Facebookissa yli 103 000 seuraajaa. Twitterin kautta sarjakuva on NBC:n mukaan tavoittanut miljoonia lukijoita.
12. maaliskuuta 2024 Twitterissä alkoi levitä StoneTossin takana olleeksi väitetyn, vartijana ja tietotekniikan parissa työskennelleen 34-vuotiaan texasilaisen miehen nimi. Boing Boingin toimittaja Rob Beschizzan mukaan käyttäjätietojen vuoto Gabista oli yhdistänyt sekä StoneToss-nimellä tehtyjen sarjakuvien että aiemman RedPanels-sarjakuvan samaan tekijään. Tietojen vuodettua StoneToss vetosi suoraan Elon Muskiin nimen leviämisen estämiseksi. Alusta esti nimen paljastaneita käyttäjiä, ja yksityisyyskäytäntöihin tehtiin muutos, jossa anonyymien tilien käyttäjien oikeiden nimien julkaisu kiellettiin. Tietojen levittäminen jatkui, ja levittämiseen osallistuivat myös eräät tutkijat ja toimittajat. Muskia kritisoitiin valikoivasta suhtautumisesta sananvapauskysymyksiin, ja StoneTossin tapausta luonnehdittiin esimerkiksi Streisand-efektistä.
Soul for Real

| Soul for Real> Tiedot |
| --- | --- |
Toiminnassa:  1992–
Tyylilaji:  R&B, soul
Kotipaikka:  Wheatley Heights, New York, Yhdysvallat
Laulukieli:  englanti
Jäsenet:  Christopher Sherman Dalyrimple   Andre Lamont Dalyrimple   Brian Augustus Dalyrimple   Jason Oliver Dalyrimple
Levy-yhtiö:  Uptown Records (1994–1997)   Chrome Dome / Warlock (1999)  Aljoba Music Group (2003–2008)   Imperial Ent. LLC. (2011–2014)   Leviathan Entertainment Group LLC.
Aiheesta muualla
Kotisivut
Infobox OKNimi-testi OK: 
Soul for Real (tunnetaan myös nimillä Soul 4 Real ja Soul IV Real) on yhdysvaltalainen R&B-yhtye New Yorkin Wheatley Heightsista. Yhtyeen muodostavat veljet Christopher Sherman Dalyrimple (”Choc”, s. 30. huhtikuuta 1971), Andre ”Dre” Lamont Dalyrimple (”KD Now”, s. 4. huhtikuuta 1974) Brian ”Bri” Augustus Dalyrimple (s. 14. joulukuuta 1975) sekä Jason ”Jase” Oliver Dalyrimplestä (”Jase4Real”, s. 10. toukokuuta 1980).
Yhtye on tunnettu ehkä parhaiten 1990-luvun puolivälissä tuotetuista hittikappaleistaan ”Candy Rain” sekä ”Every Little Thing I Do” heidän platinaa myyneeltä levyltään Candy Rain.
Diskografia > Albumit

| Vuosi | Albumi | Korkein sijoitus musiikkilistoilla> U.S. | Korkein sijoitus musiikkilistoilla> U.S. R&B | Sertifioinnit |
| --- | --- | --- | --- | --- |
| 1995 | Candy Rain Julkaistu: 28. maaliskuuta 1995  Label: Uptown / MCA | 23 | 5 | RIAA: platinalevy |
| 1996 | For Life Julkaistu: 24. syyskuuta 1996  Label: Uptown / Universal | 119 | 29 |  |
| 1999 | Heat Julkaistu: 18. toukokuuta 1999  Label: Chrome Dome / Warlock Records | – | – |  |
| 2017 | The Evolution: Journey Julkaistu: 2017  Label: Imperial Ent. | – | – |  |
Stig Selin

The Islanders vuonna 1964: Kurt Mattson, Stig Selin, Danny, Pepe Willberg ja Kaj Wallin.
Stig Selin (s. 23. heinäkuuta 1945 - k. 1. elokuuta 2013) oli suomalainen kitaristi. Hän kuului The Islanders -yhtyeen ensimmäiseen kokoonpanoon vuosina 1963–1964 ja soitti yhtyeessä kitaraa.
Suomen Taido

Suomen Taido muodostaa taidon lajikollegion Suomen Karateliitossa. Taidon lajikollegio toimii kaikkien suomalaisten taidoseurojen yhdyssiteenä sekä lajin edunvalvojana Suomessa.
Vuodesta 2011 Suomen Taidoliitto ry oli ensin Suomen Karateliitto ry:n jäsen ja 31.12.2013 Suomen Taidoliiton purkauduttua sen jäsenseurat liittyivät suoraan karateliiton jäsenseuroiksi 1.1.2014 lähtien. Tästä alkaen entinen taidoliitto on muodostanut taidon lajikollegion Suomen Karateliitto ry:ssä. Taidon lajikollegio toimii kaikkien suomalaisten taidoseurojen yhdyssiteenä sekä lajin edunvalvojana Suomessa ja on nimeltään Suomen Taido.
Aiheesta muualla

https://www.taido.fi Suomen Taido
South Mountainin taistelu

South Mountainin taistelu (tunnetaan etelävaltioissa myös nimellä Boonsboro Gapin taistelu) oli South Mountainin ympäristössä Marylandissa 14. syyskuuta 1862 käyty Yhdysvaltain sisällissodan taistelu. Taistelussa George B. McClellanin johtamat Unionin joukot yrittivät valloittaa kolme South Mountainin solaa Konfederaation Robert E. Leen joukoilta.
Unionin kolmesta valtausyrityksestä vain yksi onnistui, mutta Konfederaatio päätti taistelun jälkeen vetäytyä vuorelta kokonaan. Asemien menettämisestä huolimatta taistelu ei kuitenkaan ollut Konfederaation joukoille suuri tappio, sillä parhaassa tapauksessa McClellan olisi voinut tuhota taistelussa koko Leen armeijan. Samalla Konfederaation joukot saivat aikaa valmistautua tulevaan Antietamin taisteluun.
Taistelu > Foxin ja Turnerin solat

Taistelu alkoi, kun Unionin kenraali Jacob D. Cox johti aamulla 14. syyskuuta 3 000 miehen vahvuisen armeijansa Konfederaation Samuel Garlandin johtamaa prikaatia vastaan Foxin solassa. Cox onnistui ajamaan Konfederaation joukot pois puolustusasemistaan, minkä lisäksi joukkoja johtanut Garland sai surmansa. Cox päätti kuitenkin jäädä odottamaan vahvistuksia ennen kuin jatkoi hyökkäystään pidemmälle. Unionin armeijan korkein kenraali George B. McClellan oli kuitenkin päättänyt olla puuttumatta alaistensa taistelun aikana tekemiin päätöksiin, minkä takia yksittäisiä yksiköitä johtaneet kenraalit saivat itse päättää vahvistusten lähettämisestä. Päätöksen seurauksena kenraali Jesse L. Reno hidasteli lähettäessään vahvistuksia Coxille ja itsenäistä hyökkäystä Turnerin solaan valmistellut kenraali Ambrose Burnside päätti puolestaan odottaa omia vahvistusjoukkojaan ennen hyökkäyksen aloittamista. Konfederaation kenraali James Longstreet ei sen sijaan viivytellyt vahvistusten lähettämisessä, minkä seurauksena se sai Unionin joukkojen jahkaillessa vahvistettua puolustustaan uusilla sotilailla.
Vahvistusten lopulta saavuttua Unionin joukot jatkoivat Foxin solan hyökkäystä, mutta eivät onnistuneet enää valloittamaan sitä kokonaan. Konfederaation kenraalien John Bell Hood ja D.H. Hill johtamat divisioonat aiheuttivat Unionin joukoille merkittäviä tappioita ja muun muassa kenraali Reno kaatui iltapäivän taisteluissa. Auringon laskiessa Foxin sola oli edelleen Konfederaation joukkojen hallussa.
Kenraali Burnside sai iltapäivällä omat vahvistuksensa ja hyökkäsi Turnerin solaa vastaan. Turnerin solan taistelun ratkaisivat Unionin eduksi lopulta omia divisioonia johtaneet kenraalit George Meade ja John P. Hatch, jotka aiheuttivat valtavat tappiot Konfederaation joukoille. Konfederaation kenraali James Longstreetin johtamat vahvistusjoukot pystyivät kuitenkin pidättelemään Unionin joukkoja niin pitkään, että nämä eivät pystyneet murtamaan Konfederaation puolustuslinjaa ennen pimeän tuloa. Vaikka kenraali Hatchin joukot lopulta saivatkin murrettua Konfederaation puolustuksen, eivät Unionin joukot pimeän vuoksi pystyneet enää valloittamaan solaa itselleen.
Taistelu > Cramptonin sola

Unionin kenraali William B. Franklin johti 12 000 sotilaan vahvuisen armeijakunnan hyökkäykseen Cramptonin solassa samaan aikaan, kun Cox ja muut kenraalit taistelivat Foxin ja Turnerin solissa. Vaikka Franklinilla oli 12-kertainen miesylivoima solaa puolustaneita Konfederaation joukkoja vastaan, ei hän uskaltanut aloittaa hyökkäystä solaa vastaan. Lopulta noin kello 16 yksi Franklinin armeijakunnan divisioonien komentajista, kenraali Henry W. Slocum, määräsi oman divisioonan hyökkäämään solaa vastaan. Slocum onnistui kahdella hyökkäyksellä valloittamaan iltaan mennessä koko Cramptonin solan Unionille.
Lopputulos

Vaikka kolmesta solasta kaksi jäikin Konfederaation haltuun, katsoi Konfederaation kenraali Robert E. Lee parhaaksi vetäytyä lopuistakin asemista. Konfederaatio veti taistelua seuranneena yönä kaikki joukkonsa South Mountainilta.
Vaikka Unionin joukot saivatkin taistelun seurauksena South Mountainin haltuunsa, ei taistelu sujunut Unionin kannalta läheskään niin hyvin kuin se olisi voinut sujua. Unionin McClellan hukkasi viimeisen tilaisuutensa tuhota kenraali Leen armeija ja Konfederaation armeija sai aikaa valmistautua Antietamin taisteluun.
Steven Thomas

Steven Thomas alias "Doggy Steve" (s. 1961) on yhdysvaltalainen mies, joka tuli Suomessa tunnetuksi tartutettuaan tietoisesti HI-viruksen useisiin suomalaisnaisiin vuosina 1993–1996.
Thomasin tekemiset tulivat julki tammikuussa 1997. Poliisi julkaisi hänen kuvansa useissa lehdissä ja tiedotti Thomasin tartuttaneen lukuisiin, jopa satoihin, suomalaisnaisiin HIV:n. Lopulta vain 17 naista tunnusti sukupuoliyhteyden Thomasin kanssa.
Thomas tiesi olevansa HI-viruksen kantaja ja hänen todettiin tarkoituksella olleen suojaamattomissa sukupuoliyhteyksissä useiden suomalaisnaisten kanssa. Thomasin tekojen aikaan tahallinen HI-viruksen levittäminen rangaistiin oikeudessa tapon yrityksenä.kenen mukaan? Nykyisessä korkeimman oikeuden ratkaisukäytännössä rikosnimikkeeksi on katsottu törkeä pahoinpitely taikka vaaran aiheuttaminen jos kohde ei saa tartuntaa.
Thomas tuomittiin Helsingin käräjäoikeudessa 10. heinäkuuta 1997 14 vuodeksi vankeuteen seitsemästätoista tapon yrityksestä, jotka olivat tapahtuneet maaliskuun 1993 ja joulukuun 1996 välillä, sekä yhdestä huumausainerikoksesta. Lisäksi hänet määrättiin maksamaan korvauksia 300 000 markkaa kullekin tartunnan saaneelle ja 20 000 markkaa kullekin tartunnalta välttyneelle uhrille. Käräjäoikeus perusteli tuomiota tapon yrityksestä sillä, että HIV-infektiota ei voinut parantaa.
Tuomio herätti keskustelua oikeusoppineiden keskuudessa, sillä Thomas sai heidän mukaansa liian ankaran vankeusrangaistuksen. Suomen lain mukaan suurin sallittu vankeusrangaistus useista tapon yrityksistä on 12 vuotta. Eduskunnan oikeusasiamies Lauri Lehtimaja antoi myöhemmin käräjäoikeuden tuomarille huomautuksen virkavelvollisuuden rikkomisesta.
Helsingin hovioikeus alensi rangaistusta joulukuussa 1997 11 vuodeksi ja kuudeksi kuukaudeksi vankeutta. Rangaistukseen yhdistettiin lisäksi kolme aiemmin ehdollisina määrättyä rangaistusta pahoinpitelyistä. Tapauksen asiakirjat julistettiin salaisiksi 40 vuoden ajaksi.
Vuonna 2002 Steven Thomas vapautettiin kaikessa hiljaisuudessa ja karkotettiin Suomesta tuntemattomaan paikkaan.
Thomas oli ennen rikoksia työskennellyt muun muassa ovimiehenä useissa helsinkiläisissä ravintoloissa. Lisäksi hän esiintyi rap-artistina nimellä Doggy Steve. Hän oli esiintynyt muun muassa MTV:n Jyrki-ohjelmassa toukokuussa 1996.
Aiheesta muualla

Turun Sanomat 10.7.1997: Hiv-tartuttajalle 14 vuoden vankeustuomio
Turun Sanomat 11.8.1997: Steven Thomasille kaikki sallittua? (Arkistoitu – Internet Archive)
Turun Sanomat 17.12.1997: Thomasin tuomio laski odotetusti hovioikeudessa (Arkistoitu – Internet Archive)
Stefania Zambelli

| Stefania Zambelli |
| --- | --- |

Euroopan parlamentin jäsen
 2.7.2019–  
Ryhmä:  EPP-ryhmä (2023–) ID-ryhmä (2019–2023)
Henkilötiedot
Syntynyt: 6. huhtikuuta 1971 (ikä 53) Salò, Italia
Kansalaisuus:  italialainen
Tiedot
Puolue:  Forza Italia
Muut puolueet:  Pohjoisen liitto (2019–2023)
Stefania Zambelli (s. 6. huhtikuuta 1971 Salò, Italia) on italialainen poliitikko. Zambelli edustaa Forza Italia-puoluetta. Aikaisemmin Zambelli on edustanut Pohjoisen liittoa. Zambelli on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin keskusta-oikeistolaista EPP-ryhmää.
Aiheesta muualla

Stefania Zambelli Euroopan parlamentin jäsenet. Euroopan parlamentti.
Suomen Taiteilijain näyttely

Suomen Taiteilijain näyttely, myös Suomen taiteilijaseuran vuosinäyttely, oli Suomen Taiteilijaseuran vuodesta 1891 järjestämä yhteisnäyttely. Näyttelyt järjestettiin aluksi Ateneumissa. Viimeinen Suomen Taiteilijain näyttely oli esillä Helsingin taidehallissa vuoden 2014 lopulla.
Viimeistä kertaa lukuun ottamatta Taiteilijain näyttely perustui vapaaseen tarjontaan ja juryn valitsemiin teoksiin.
Näyttely syntyi vastapainoksi Suomen Taideyhdistyksen järjestämille näyttelyille, joissa uudemmat suuntaukset eivät päässeet kovin näkyville paikoille. Ensimmäinen taiteilijaseuran järjestämä näyttely sai hyvän vastaanoton lehdistössä. Näytteillä oli muun muassa Ellen Thesleffin tuore teos Kaiku.
Aiheesta muualla

Suomen Taiteilijain näyttely Suomen taiteen bibliografiassa
Suomen Nimismiesyhdistys

Suomen Nimismiesyhdistys on perustettu vuonna 1921 Tampereella. Yhdistykseen kuuluu poliisipäälliköitä, apulaispoliisipäälliköitä, vouteja ja syyttäjiä. Sen jäsenmäärä on noin 70 (vuonna 2022). Yhdistys on nykyisin perinneyhdistys. Nimismiesyhditys on Suomen Lakimiesliiton ja Poliisi-, ulosotto-, syyttäjä- ja maistraattilakimiesten edunvalvontajärjestön jäsenyhdistys.
Yhdistyksen nykyinen puheenjohtaja on Vesa Nyrhinen (2022). Varapuheenjohtajina ovat kihlakunnansyyttäjä Heikki Lehto ja kihlakunnanvouti Markku Hiltunen. Yhdistyksen sihteeri on apulaispoliisipäällikkö Jukka Mäkilähde ja rahastonhoitaja henkikirjoittaja Seppo Puheloinen.päivitettävä
Nimismiesyhdistyksen aikaisempia puheenjohtajia ovat olleet muun muassa poliisiylijohtaja Mikko Paatero, poliisijohtaja Pentti Saira, poliisiylitarkastaja Tapani Tiilikainen ja kihlakunnanvouti Antero Tuomi.
Aiheesta muualla

Yhdistyksen tiedot Kauppalehti.fi-sivulla
Steven Taylor

Steven Taylor
Steven Vincent Taylor (s. 23. tammikuuta 1986 Lontoo) on englantilainen jalkapalloilija, joka edustaa Englannin Mestaruussarjassa pelaavaa Newcastlea. Hän on pelipaikaltaan puolustaja.
Taylor aloitti Newcastlen ammattilaisjoukkueessa vuonna 2002, mutta pelasi reservissä. Joulukuun 2003 ja tammikuun 2004 Taylor oli kuukauden mittaisella lainasopimuksella Wycombe Wanderers FC:ssä. Jo Kuuden lainaottelun jälkeen Taylorista tuli hyvin suosittu pelaaja fanien keskuudessa.
25. maaliskuuta 2004 Taylor teki vihdoin debyyttiottelunsa Newcastlessa UEFA Cup -ottelussa espanjalaista RCD Mallorcaa vastaan. Liigadebyytinkin hän teki jo kolmen päivän päästä ottelussa Boltonia vastaan.
Taylor on edustanut maajoukkuetasolla Englannin alle 16-vuotiaiden maajoukkuetta, alle 19-v. joukkuetta, alle 21-vuotiaiden joukkuetta ja on käynyt maajoukkueringin leirilläkin.
Taylor on nykyisen Newcastlen lupaavimpia nuoria pelaajia ja monet suurseurat ovatkin havitelleet häntä riveihinsä.
Aiheesta muualla

Taylorin profiili Newcastlen sivuilla (Arkistoitu – Internet Archive)
Newcastle United – Englannin Valioliiga
1 Dúbravka |
2 Trippier |
4 Botman |
5 Schär |
6 Lascelles |
7 Joelinton |
8 Tonali |
9 Wilson |
10 Gordon |
11 Barnes |
12 Lewis |
13 Targett |
14 Isak |
17 Krafth |
18 Osula |
19 Vlachodimos |
20 Hall |
21 Livramento |
22 Pope |
23 J. Murphy |
24 Almirón |
25 Kelly |
26 Ruddy |
28 Willock |
29 Gillespie |
30 Ashby |
33 Burn |
36 Longstaff |
37 A. Murphy |
39 Guimarães |
40 White |
67 Miley |
Manageri Howe
Carl G. Nordman

Carl Gustav Larsson Nordman (s. 19. elokuuta 1939 Helsinki) on suomalainen eläköitynyt insinööri ja yritysjohtaja, joka on saanut teollisuusneuvoksen arvonimen.
Nordmanin vanhemmat olivat komentajakapteeni Lars-Gustav Nordman ja Helvi Sunn. Hän avioitui 1962 lääkintävoimistelija Catarina Franziska Henriksdotter Lavoniuksen kanssa. Nordman tuli ylioppilaaksi Nya svenska läroverketistä 1959 ja valmistui maanmittaustekniikan insinööriksi Tekniska läroverket i Helsingforsista 1965. Hän oli Oy AGA Ab:n käyttöinsinööri 1964–1966 ja tuotantopäällikkö 1966–1973, AGA Ab:n jaospäällikkö 1973–1974, tekninen johtaja ja johtoryhmän jäsen Lidingössä Ruotsissa 1974–1978 ja Oy AGA Ab:n toimitusjohtaja 1978–2000. Nordman toimi myös yhtiön hallituksen jäsenenä. Hän oli lisäksi AGA Gas Equipment -yhtiön toimitusjohtaja 1973–1975 ja AGA Industrial Gas Engineering -yhtiön hallituksen jäsen 1976–1978 ja toimitusjohtaja 1977–1978. Nordmanilla on ollut myös useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 1991.
Stefania Sandrelli

| Stefania Sandrelli |
| --- | --- |
 1992
Henkilötiedot
Syntynyt: 5. kesäkuuta 1946 (ikä 78) Viareggio, Italia
Ammatti:  näyttelijä
Puoliso:  Gino Paoli Nicky Pende Giovanni Soldati
Lapset:  Amanda Sandrelli Vito Pende
Näyttelijä
Aktiivisena:  1961 alkaen
Merkittävät roolit:  Fasisti Giulia Mehän rakastimme toisiamme niin paljon Luciana Zanon Koskematon kauneus Noemi Viimeinen suudelma  Anna
Palkinnot
 Kultainen leijona 2005 David di Donatello 2018 
Aiheesta muualla
www.stefaniasandrelli.it
IMDb 
Elonet
Stefania Sandrelli (s. 5. kesäkuuta 1946 Viareggio, Italia) on italialainen näyttelijä, joka on esiintynyt elokuvissa teini-ikäisestä asti.
Hän alotti uransa toisen maailmansodan jälkeisten Commedia all’italianan suurten ohjaajien kuten Pietro Germin  ja Antonio Pietrangelin ohjauksessa, ja näytteli myöhemmin Bernardo Bertoluccin Fasistissa. Hän oli pääosassa Ettore Scolan mestariteoksessa Mehän rakastimme toisiamme niin paljon.  Vuonna 2005 hänet palkittiin 45 vuotta jatkuneesta urastaan Kultaisella leijonalla Venetsian elokuvajuhlilla.  Vuonna 2018 hän sai David di Donatello-palkinnon urastaan.
Sandrellilla on kaksi lasta: näyttelijä Amanda Sandrelli Gino Paolin kanssa, ja lääkäri Vito Pende Nicky Penden kanssa. Hänen nykyinen kumppaninsa on Giovanni Soldati.
Elokuvia

Avioero italialaiseen tapaan 1961, ohjaus Pietro Germi
Fasisti 1970, ohjaus Bernardo Bertolucci
Mehän rakastimme toisiamme niin paljon 1974, ohjaus Ettore Scola
Kinkkua, kinkkua 1992, ohjaus Bigas Luna
Per amore, solo per amore 1993, ohjaus Giovanni Veronesi
Koskematon kauneus 1996, ohjaus Bernardo Bertolucci
Nirvana 1997, ohjaus Gabriele Salvatores
Illallinen 1998, ohjaus Ettore Scola
Volavérunt 1999, ohjaus Bigas Luna
Viimeinen suudelma 2001, ohjaus Gabriele Muccino
Carl Gaden

| Carl Gaden> Henkilötiedot |
| --- | --- |
Syntynyt: 12. huhtikuuta 1964 (ikä 60)
Kansalaisuus:   Iso-Britannia
Carl Gaden (s. 12. huhtikuuta 1964) on brittiläinen Williamsin Formula 1 -tallin insinööri. Gaden aloitti uransa Williamsilla vuonna 1988. Vuodesta 1992 lähtien hän toimi tallin päämekaanikkona, vuoteen 2014 saakka. Tammikuussa 2015 hänet ylennettiin tallin auton eri systeemeistä vastaavaksi insinööriksi.
Gaden selvisi ilman vakavia vammoja vuoden 2002 Espanjan GP:ssä, kun varikkokäynnillä Juan Pablo Montoya ajoi hänen jalan päältään.
Cities XL

| Cities XL |
| --- | --- |

Kehittäjä:  Monte Cristo
Julkaisija:  Monte Cristo
Jakelija:  Focus Home Interactive ja Steam
Pelisarja:  Cities XL
Pelimoottori:  Havok
Julkaistu:  EU 8. lokakuuta 2009AUS 8. lokakuuta 2009NA 9. lokakuuta 2009
Lajityyppi:  kaupunginrakennuspeli
Pelimuoto:  yksinpeli, moninpeli
Ikäluokitus:  ESRB: 10 vuotta tai vanhempi  PEGI 12 
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Cities XL on Monte Criston kehittämä ja julkaisema kaupunginrakennuspeli. Peli julkaistiin Microsoft Windowsille vuonna 2009. Focus Home Interactive kehitti pelistä myöhemmin uudemman version Cities XL 2011, joka julkaistiin lokakuussa 2010.
Aiheesta muualla

Cities XL MobyGamesissa (englanniksi)
Pelin virallinen sivusto (Arkistoitu – Internet Archive)
FinCities Foorumi (Arkistoitu – Internet Archive)
Carl Georg Jägerhorn

Carl Georg Jägerhorn (2. joulukuuta 1866 Helsinki – 23. marraskuuta 1945 Helsinki) oli suomalainen juristi ja virka- ja valtiopäivämies.
Jägerhornin vanhemmat olivat  kuvernööri, valtioneuvos Carl Johan Jägerhorn ja Lovisa Henrika Angelika von Knorring ja puolisot vuodesta 1896 Viola Karolina Elisabet Schlüter (k. 1919) ja vuodesta 1933 Ruth Dagmar Gothoni, entinen Silander. Jägerhorn tuli ylioppilaaksi Helsingissä 1886, suoritti oikeustutkinnon 1890 ja sai varatuomarin arvon 1894. Hän oli senaatin palveluksessa ylimääräisenä kopistina vuodesta 1894 ja kirkollistoimituskunnan kanslistina 1906–1916, minkä jälkeen hän toimi asianajajana Helsingissä.
Jägerhorn oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.
Soul Rebels

| Soul Rebels The Wailers |
| --- | --- | --- |

Studioalbumin tiedot
 Äänitetty : Randy's Studio 17, Kingston, Jamaika   elokuu-marraskuu 1970
 Julkaistu: joulukuu 1970
 Tuottaja(t): Lee Perry
 Tyylilaji: reggae
 Kesto: 33.09
 Levy-yhtiö: Trojan Records
The Wailersin muut julkaisut
| The Wailing Wailers 1965 | Soul Rebels 1970 | Soul Revolution 1971 |
Soul Rebels on reggaeyhtye The Wailersin vuonna 1970 julkaistu albumi. Albumi oli yhtyeen ensimmäinen Jamaikan ulkopuolella julkaistu albumi. Albumin tuotti Lee Perry.
Kappaleet > Puoli yksi

"Soul Rebel" - 3:22
"Try Me" - 2:50
"It's Alright" - 2:39
julkaistiin myöhemmin nimellä "Night Shift" albumilla Rastaman Vibration
"No Sympathy" - 2:18
"My Cup" - 3:39
"Soul Almighty" - 2:45
Kappaleet > Puoli kaksi

"Rebel's Hope" - 2:43
"Corner Stone" - 2:33
"400 Years" - 2:37
"No Water" - 2:12
"Reaction" - 2:46
"My Sympathy" - 2:45
Bob Marley
| --- | --- |
Yhtyeet:   The Wailers  Bob Marley & The Wailers  I Threes 
The Wailers -yhtyeen kokoonpano:   Junior Braithwaite  Beverley Kelso  Bunny Wailer  Peter Tosh  Cherry Smith 
Studioalbumit:   The Wailing Wailers  Soul Rebels  Soul Revolution  Soul Revolution Part II  The Best of The Wailers  Catch a Fire  Burnin’  Natty Dread  Rastaman Vibration  Exodus  Kaya  Survival  Uprising  Confrontation 
Livealbumit:   Live!  Babylon by Bus  Talkin’ Blues  Live at the Roxy 
Kokoelmat:   African Herbsman  Rasta Revolution  Chances Are  Interviews  Legend  Songs of Freedom  Rock to the Rock  Chant Down Babylon  The Best of Bob Marley  Gold  Keep On Skanking  Natural Mystic: The Legend Lives On 
Tunnetuimmat kappaleet:   Buffalo Soldier  Could You Be Loved  Get Up, Stand Up  I Shot the Sheriff  Iron Lion Zion  Is This Love  Jah Live  Jamming  Judge Not  Misty Morning  No Woman, No Cry  One Love/People Get Ready  Punky Reggae Party  Redemption Song  Simmer Down  Slogans  Stiff Necked Fools  Stir It Up  Sun Is Shining  Three Little Birds  Waiting in Vain  War  Zimbabwe 
Kiertueet:   Catch a Fire Tour  Burnin’ Tour  Natty Dread Tour  Rastaman Vibration Tour  Exodus Tour  Kaya Tour  Babylon by Bus Tour  Survival Tour  Uprising Tour 
Perhe:   Cedella Booker  Rita Marley  Sharon Marley  Cedella Marley  Ziggy Marley  Stephen Marley  Rohan Marley  Julian Marley  Ky-Mani Marley  Damian Marley 
Muut artikkelit:   Diskografia  Tuff Gong  Cindy Breakspeare
Cities XL 2012

| Cities XL 2012 |
| --- | --- |

Kehittäjä:  Focus Home Interactive
Julkaisija:  Focus Home Interactive
Jakelija:  Steam
Pelisarja:  Cities XL
Julkaistu:   20. lokakuuta 2011
Lajityyppi:  kaupunginrakennuspeli
Pelimuoto:  yksinpeli
Ikäluokitus:  PEGI: 3
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Cities XL 2012 on Focus Home Interactiven kehittämä kaupunginrakennuspeli. Se on Cities XL -pelisarjan sarjan kolmannes osa.